**Μεταβίβαση και έκδοση άδειας κυκλοφορίας οχήματος ιδιωτικής χρήσης λόγω κληρονομιάς**

**Απαιτούμενα Δικαιολογητικά**

1. [Αίτηση -Υπ. Δήλωση των κληρονόμων.](http://gdme.crete.gov.gr/wp-content/uploads/2020/02/13060107_klironomiki_metavivasi.pdf)
2. Άδεια κυκλοφορίας του οχήματος.
3. Κατάθεση κρατικών πινακίδων αν πρόκειται για Φορτηγό ΙΧ ή Λεωφορείο ΙΧ.
4. Βιβλιάριο Μεταβολών κατοχής και κυριότητας αν πρόκειται για ΦΙΧ ή ΛΙΧ.
5. Βεβαίωση περί μη οφειλής τελών κυκλοφορίας από την αρμόδια Δ.Ο.Υ ή εκτύπωση εικόνας οφειλών οχήματος «printscreen» με τη σχετική σφραγίδα της αρμόδιας Δ.Ο.Υ.
6. Πιστοποιητικό Δ.Ο.Υ για τους νόμιμους κληρονόμους του οχήματος με το ποσοστό ιδιοκτησίας κάθε κληρονόμου.
7. Ισχύον Δελτίο Τεχνικού Ελέγχου (ΚΤΕΟ) και φωτοαντίγραφο (Δεν απαιτείται αν πρόκειται να ακολουθήσει οριστική Διαγραφή του οχήματος. Επίσης δεν απαιτείται αν πρόκειται για ΦΙΧ ή ΛΙΧ που τίθεται σε προσωρινή ακινησία ή δεν εκδίδεται αμέσως η άδεια κυκλοφορίας).
8. Επίδειξη Αστυνομικής Ταυτότητας ή άλλου αντίστοιχου εγγράφου ταυτοπροσωπίας. (Διαβατήριο ή Άδεια Οδήγησης ή Ατομικό βιβλιάριο υγείας ή Άδεια Διαμονής). Σε περίπτωση που η αίτηση δεν υποβάλλεται αυτοπροσώπως από τον ενδιαφερόμενο πρέπει να συνοδεύεται από φωτοαντίγραφο Αστυνομικής Ταυτότητας ή άλλων αντίστοιχων εγγράφων (Άρθρο 3, Ν.2690/99).
9. Απόδειξη καταβολής τέλους έκδοσης Άδειας οχήματος από την ALPHA BANK : 9€ για Δίκυκλα Ι.Χ ,75€ για Επιβατικά Ι.Χ. Το τέλος έκδοσης άδειας ποσού 75€ για Φορτηγά και Λεωφορεία ΙΧ, καταβάλλεται κατά την έκδοση της άδειας κυκλοφορίας του οχήματος.

**Πληροφοριακά Στοιχεία**

Για τη μη αυτοπρόσωπη κατάθεση της Αίτησης- Υπ. Δήλωσης ή παραλαβή της τελικής διοικητικής πράξης, απαιτείται ο ορισμός εκπροσώπου/εξουσιοδοτούμενου προσώπου στο παρόν έντυπο με ταυτόχρονη θεώρηση του γνησίου υπογραφής ή η προσκόμιση εξουσιοδότησης με θεωρημένο το γνήσιο της υπογραφής από οποιαδήποτε Διοικητική Αρχή ή ΚΕΠ. Δεκτό γίνεται επίσης και Συμβολαιογραφικό Πληρεξούσιο.
Σε περίπτωση που η αίτηση επέχει θέση και Υπεύθυνης Δήλωσης, το κείμενο της Υπεύθυνης Δήλωσης δεν μπορεί να υπογραφεί από άλλο πρόσωπο παρά μόνο αν είναι εφοδιασμένο με Γενικό ή Ειδικό Συμβολαιογραφικό Πληρεξούσιο στο οποίο ρητά δίνεται το δικαίωμα υπογραφής της Υπεύθυνης Δήλωσης ( Αριθμ. 563/2005 γνωμοδότηση του Ν.Σ.Κ)
Αν είχε παρακρατηθεί η κυριότητα του οχήματος κατά την αγορά του από τον κληρονομούμενο και το όχημα έχει εξοφληθεί, προσκομίζεται η δήλωση παραχώρησης της κυριότητας για να γίνει ΑΡΣΗ ΠΑΡΑΚΡΑΤΗΣΗΣ.
Αν έχει χαθεί η άδεια κυκλοφορίας, ή το βιβλιάριο μεταβολών (στα ΦΙΧ,ΛΙΧ) υποβάλλεται Υπεύθυνη Δήλωση από τους κληρονόμους του οχήματος, με θεωρημένο το γνήσιο της υπογραφής, στην οποία δηλώνεται : «Έχει χαθεί η άδεια κυκλοφορίας ή το βιβλιάριο μεταβολών οχήματος και δεν παρακρατείται από καμιά δημόσια ή Αστυνομική αρχή.»
Σε περίπτωση κατά την οποία οι κληρονόμοι προτίθενται να αποσύρουν οριστικά από την κυκλοφορία το όχημα, υποβάλλουν Υπ. Δήλωση του Ν. 1599/86 με θεωρημένο το γνήσιο της υπογραφής στην οποία δηλώνεται ότι: «Αποσύρω οριστικά από την κυκλοφορία το με αριθμό κυκλοφορίας ………………..όχημα λόγω ολοσχερούς καταστροφής και δεν πρόκειται να επανακυκλοφορήσει.»
Η αναγραφή του τηλεφώνου, του FAX και της Δ/νση Ηλεκτρονικού Ταχυδρομείου (email) στην παρούσα αίτηση είναι προαιρετική και μόνο για τη δική σας ενημέρωση.

**Διάρκεια έκδοσης πράξης**

Έως 50 ημέρες από την παρέλευση του αιτήματος και των απαραίτητων δικαιολογητικών στην αρμόδια για την έκδοση της τελικής πράξης υπηρεσία (ο χρόνος δεσμεύει την υπηρεσία)

**Κόστος**

Τέλος έκδοσης άδειας €75 και τυχόν διαφορά εισφοράς ή τέλη κυκλοφορίας αν οφείλονται.